kardosdrur/scandi-wiki huggingface dataset:
Benedicte Moltke

Benedicte grevinde Moltke, født Knuth (25. juli 1893 på Østergård ved Mern – 26. august 1986) var dekanesse ved Vallø Stift.

Hun var datter af kammerherre, hofjægermester, greve Christopher Knuth og hustru f. komtesse Lerche og blev gift 13. december 1923 med fideikommisbesidder, greve Frederik O. Moltke (14. februar 1870 – 1946), søn af greve Oscar Moltke (død 1882) og hustru Karen Marie f. Jensdatter (død 1940). 1949 blev hun dekanesse ved Vallø Stift, hvilket hun var til 1965.

Hun er begravet på Vallø Stifts kirkegård.

Kilder 
 Kraks Blå Bog 1974

Personer i Kraks Blå Bog (afdøde)
Slægten Knuth
Benedicte
Danskere i 1900-tallet
Antony Gautier

Antony Gautier (født 19. november 1977) er en fransk fodbolddommer fra Seclin. Han har dømt internationalt under det internationale fodboldforbund FIFA siden 2010. Han er indrangeret som kategori 1-dommer af Europas fodboldforbund.

Kampe med danske hold 
 Den 23. august 2012: Kvalifikation til Europa League: AC Horsens – Sporting Lissabon 1-1.
 Den 21. november 2012 (Champions league gruppespil. F.c. Nordsjælland - Shakhtar Donetsk 2-5)

Eksterne henvisninger 

 Palmarès   worldreferee.com, hentet 29. august 2012

Referencer 

Fodbolddommere fra Frankrig
Birmingham & District League 1899-1900

Birmingham & District League 1899–1900 var den 11. sæson af den engelske fodboldliga Birmingham & District League. Ligaen havde deltagelse af 18 hold, der spillede en dobbeltturnering alle-mod-alle. Turneringen blev vundet af Aston Villa Reserves, som dermed vandt ligaen for tredje gang – de to første gange var i sæsonerne 1894-95 og 1895-96.

Siden den forrige sæson havde Bristol St. George, Bristol Rovers og Hereford Thistle forladt ligaen, mens Wellington St. George's, Walsall Reserves og Bristol Rovers Reserves var blevet optaget som nye hold.

Resultater

Kilder / eksterne henvisninger

Noter 

Sæsoner i West Midlands (Regional) League
Fodbold i 1899
Fodbold i 1900
Otto Diels

Otto Paul Hermann Diels (født 23. januar 1876 i Hamborg, død 7. marts 1954 i Kiel) var en tysk kemiker og Nobelprismodtager.

Han blev tildelt Nobelprisen i kemi i 1950 sammen med Kurt Alder for deres arbejde på det, der i dag er kendt som Diels-Alder reaktion.

Eksterne henvisninger 

Nobelprismodtagere i kemi
Kemikere fra Tyskland
Nobelprismodtagere fra Tyskland
Personer fra Hamborg
Tyskere i 1800-tallet
Tyskere i 1900-tallet
Kvalifikation til VM i fodbold 2014 - UEFA Gruppe E

Gruppe E's kvalifikation til VM i fodbold 2014 var en af grupperne i forbindelse med den europæiske kvalifikation til VM i fodbold 2014. Kampene spilles imellem den 7. september 2012 til den 15. oktober 2013.

Stilling

Kampe

Referencer 

UEFA Gruppe E
Lomax (virksomhed)

Lomax er en dansk kontorforsyningvirksomhed etableret i 1962 af Niels Aage Risgaard. Hovedkvarteret ligger i Frederikssund, hvor størstedelen af de 120 ansatte holder til. 

I 2009 opkøbte Lomax konkurrenten Sapa og udvidede i den forbindelse forretningen med kontor på Fyn.

Referencer

Eksterne henvisninger 

Detailvirksomheder i Danmark
Danske virksomheder etableret i 1962
Frederikssund
Northern League 1899-1900

Northern League 1899–1900 var den 11. sæson af den engelske fodboldliga Northern League. Ligaen havde deltagelse af 19 hold i to divisioner: Division 1 med ni hold og Division 2 med ti hold. Division 1 blev vundet af Darlington FC, som dermed vandt ligaen for anden gang – første gang var i sæsonen 1895-96.

I løbet af og efter sæsonen forlod otte af holdene ligaen, og derfor blev de to divisioner efterfølgende slået sammen til én division.

Resultater

Division 1

Division 2 

Division 2 blev spillet for tredje gang, og divisionen havde deltagelse af otte hold.

Kilder / eksterne henvisninger 
 Football Club History Database

Noter 

Sæsoner i Northern League
Fodbold i 1899
Fodbold i 1900
Ryder Cup 2012

Ryder Cup 2012, som arrangeres 28. til 30. september, er den 39. udgaven af Ryder Cup, som er en holdkonkurrence i golf mellem Europa og USA. Arrangementet går på skift mellem USA og Europa, og skal denne gang arrangeres på Medinah Country Club i Illinois. Dette er første gang turneringen bliver afholdt i Illinois.

Det europæiske hold er forsvarende mester og har vundet Ryder Cup fire ud af de sidste fem gange.

Holdene

USA 
Holdkaptajn for USA er Davis Love III. Han har selv deltaget i Ryder Cup seks gange.

*Captain's picks 
**Pr. 28. september

Europa 
Europas holdkaptajn er José María Olazábal, som har deltaget som spiller i Ryder Cup syv gange. 

*Captain's picks
**Pr. 28. september

Resultater

Fredag

Foursome

Fourball

Eksterne henvisninger 
 Offisielt nettsted
 Medinah Country Clubs nettsted

2012
Sport i 2012
Midland League 1899-1900

Midland League 1898–99 var den tiende sæson i den engelske fodboldliga Midland League. Ligaen havde deltagelse af 13 hold, der spillede en dobbeltturnering alle-mod-alle. Turneringen blev vundet af Kettering, som dermed vandt ligaen for anden gang – første gang var i sæsonen 1895-96.

Siden sidste sæson var ligaen blevet reduceret fra 14 til 13 hold. Fem hold havde forladt ligaen: Chesterfield blev valgt som nyt hold i The Football League, og derudover forlod også Sheffield United Reserves, The Wednesday Reserves, Long Eaton Rangers og de forsvarende mestre Mexborough ligaen. Som erstatning havde ligaen optaget fire nye hold:
 Barnsley Reserves.
 Lincoln City Reserves.
 Newark, der tidligere (1892-96) havde spillet i Midland League, og som vendte tilbage efter tre års fravær.
 Northampton Town.

Resultater 

Efter sæsonen blev Kettering valgt som nyt hold i Southern League. Yderligere to hold forlod ligaen: Barnsley Reserves og Heanor Town. Som erstatning optog ligaen fire nye hold:
 Hinckley Town og Coalville Town, som i sæsonen 1899-1900 var blevet nr. 1 og 2 i Leicestershire Senior League.
 Sheffield United Reserves og Worksop Town, der begge tidligere havde spillet i Midland League, og som vendte tilbage efter henholdsvis én og tre sæsoner fravær.

Kilder / eksterne henvisninger 
 RSSSF – Midland League

Noter 

Sæsoner i Midland League (1889-1960)
Fodbold i 1899
Fodbold i 1900
Brødr. Jørgensen

Brødr. Jørgensen var en dansk klaverfabrik (grundlagt 1913) med fabrik i Ulkebøl uden for Sønderborg. Brødr. Jørgensen havde en butik på Store Rådhusgade nr. 4 og senere i nr. 5 i Sønderborg (Wind (red), 1930). Fra forretningen i Sønderborg solgtes pianoer, (andre) musikinstrumenter, grammofonafspillere og radioer.

Dorthe Falcon Møller (Møller, 2005) angiver Brødr. Jørgensens funktionsår til at være 1947-1978, og at bestyrer er Alfred Jørgensen, Sønderborg, København, Ulkebøl.

Referencer 
 Møller, Dorthe Falcon, Det Danske Klaver – fra piano til forte, Musikhistorisk Muesum og Carl Claudius Samling, Narayana Press 2005.
 Wind (red.), Sønderjydsk Erhvervsliv: oversigt over Landsdelens førende Erhverv indenfor Landbrug, Industri, Haandværk, Søfart, Finansvæsen og Handel 1920-30, Haderslev: Winds Bogtrykkeri 1930.

Galleri 

Musikinstrumentproducenter i Danmark
Etableret i 1913
Ophørt i 1978
Virksomheder i Sønderborg
Brandon T. Jackson

Brandon Timothy Jackson (født 7. marts 1984) er en amerikansk standupkomiker, rapper, skuespiller og tekstforfatter. Han er bedst kendt for sine roller i filmene Roll Bounce, Tropic Thunder, Percy Jackson & lyntyven, Lottery Ticket og Big Mommas: Like Father, Like Son.

Filmografi

Singles 
 Imma Do It Big (featuring T-Pain and One Chance)
 Lyrical Miracle (on Big Mommas: Like Father, Like Son) as Notorious Ph.D
 I Love Tha Pussy (on Tropic Thunder Original Motion Picture Soundtrack)

Referencer

Eksterne henvisninger 

 

Skuespillere fra USA
Sangskrivere fra USA
Rappere fra USA
Standupkomikere fra USA
The Combination 1899-1900

The Combination 1899–1900 var den 10. sæson af den engelske fodboldliga The Combination. Ligaen havde deltagelse af ni hold, der spillede en dobbeltturnering alle-mod-alle. Turneringen blev vundet af Chirk AAA FC, som dermed vandt ligaen for første gang.

Hold

Kilder / eksterne henvisninger 
 RSSSF – The Combination

Noter 

Sæsoner i The Combination
Fodbold i 1899
Fodbold i 1900
Axel Pehrsson-Bramstorp

Axel Alarik Pehrsson-Bramstorp (født Axel Alarik Pehrsson; 19. august 1883 i Ystad, død 19. februar 1954 i Trelleborg) var en svensk landmand og politiker.

Pehrsson-Bramstorp var Sveriges statsminister fra juni til september 1936 og herefter landbrugsminister fra 1936 til 1945. Han var desuden partileder for parti Bondeförbundet fra 1934 til 1949.

Eksterne henvisninger 

 Axel Pehrsson-Bramstorp i Svenskt biografiskt lexikon
 Axel Pehrsson-Bramstorp Store norske leksikon.

Litteratur 
 Axel Pehrsson-Bramstorp: Per Albin. Vännen, arbetskamraten, hedersmannen. Medéns Förlag 1948
 J. Bjärsdal: Bramstorp: Bondeledare, kohandlare, brobyggare (1992)
 Lotta Gröning: Pehrsson-Bramstorp, i serien Sveriges statsministrar under 100 år, Bonniers 2010, 

Politikere fra Sverige
Sveriges statsministre
Ministre fra Sverige
Partiledere for Centerpartiet i Sverige
Svenskere i 1900-tallet
Personer fra Skåne
Landmænd fra Sverige
Jacinto Benavente

Jacinto Benavente y Martínez (født 12. august 1866 i Madrid, død 14. juli 1954 i Madrid) var en spansk forfatter.
Han modtog Nobelprisen i litteratur i 1922.

Eksterne henvisninger 

Dramatikere fra Spanien
Nobelprismodtagere i litteratur
Nobelprismodtagere fra Spanien
Personer fra Madrid
Monarkister
Heino Hansen

Heino Hansen henviser til flere personer:

 Heino Hansen (komiker)
 Heino Hansen (fodboldspiller)
Astrid Lindgren-prisen

Astrid Lindgren-prisen er en svensk litteraturpris indstiftet 1967 af bogforlaget Rabén & Sjögren for at belønne svenske forfattere af børne- og ungdomslitteratur. Prisen uddeles årligt på Astrid Lindgrens fødselsdag den 14. november, og prissummen er på 50.000 svenske kroner.

Prismodtagere

Kilder

Fodnoter

Se også 
 Litteraturprisen til minde om Astrid Lindgren (international pris)

Eksterne links 
 astridlindgren.se

Litteraturpriser fra Sverige
Etableret i 1967
Hædersbevisninger fra Sverige
Otto Moltke (1868-1922)

Otto August Heinrich Moltke (3. juni 1868 i København – 22. juli 1922) var en dansk officer, far til Otto Moltke.

Han var søn af generalmajor Otto Moltke (1827-1897), blev officer i Gardehusarregimentet og siden chef for Hærens Officersskole, generalmajor og kammerjunker. Han var Kommandør af 2. grad af Dannebrogordenen og Dannebrogsmand.

24. august 1895 ægtede han i Glostrup Elisabeth Marie Hansen (31. maj 1876 i København – 1941).

Kilder 
 "Moltke", i Salmonsens Konversationsleksikon.

Personer i Kraks Blå Bog (afdøde)
Otto 02
Generalmajorer fra Danmark
Danskere i 1800-tallet
Danskere i 1900-tallet
Kommandører af Dannebrog
Personer fra København
Kavaleriofficerer fra Danmark
Otto Moltke til Espe

Otto Joachim Vilhelm greve Moltke (9. september 1828 på Grønholt – 17. februar 1868 på Espe) var en dansk godsejer,

Han var søn af Adam Gottlob greve Moltke og Rosalie født Hennings og arvede 1863 Espe og Bonderup. Han var dansk hofjægermester og ritmester i de østrigske landstyrker.

H.C. Andersen opholdt sig på Espe fem gange i årene 1848, 1856, 1865 og 1871. I den forbindelse havde han en korrespondance med grev Moltke.

10. maj 1864 ægtede han i Herrested Kirke Georgine Charlotte Sophie Sehestedt Juul (13. februar 1845 på Ravnholt – 25. december 1899), datter af Christian Sehestedt Juul og og Agnes født rigsgrevinde Platen-Hallermund. Hun ægtede 2. gang lensgreve Carl Frederik Rantzau. Børn:
 Rosalie komtesse Moltke (6. juni 1866 på Espe – 9. oktober 1924 i Preetz)
 Adam Gottlob greve Moltke (1868-1958)

Han er begravet på Boeslunde Kirkegård.

Kilder 
 Danmarks Adels Aarbog 1991-93.

Otto 01
Godsejere fra Danmark
Grever fra Danmark
Hofjægermestre fra Danmark
Danskere i 1800-tallet
Officerer fra Østrig
Personer fra Sønderjylland (på tværs af landegrænser)
Merkendorf (Mittelfranken)

Merkendorf er en by i Landkreis Ansbach i Regierungsbezirk Mittelfranken i den tyske delstat Bayern.

Geografi 
Nabokommuner er (med uret, fra nord): Lichtenau, Wolframs-Eschenbach (i Landkreis Ansbach), Muhr am See (i Landkreis Weißenburg-Gunzenhausen), Ornbau og Weidenbach (i Landkreis Ansbach).

Inddeling 
 Bammersdorf
 Dürrnhof
 Gerbersdorf
 Großbreitenbronn
 Heglau
 Hirschlach
 Kleinbreitenbronn
 Merkendorf
 Neuses
 Triesdorf Bahnhof
 Waldeck
 Weißbachmühle
 Willendorf

Eksterne henvisninger
Adam Moltke (1828-1913)

Adam Heinrich Carl greve Moltke (23. juni 1828 på Nütschau – 14. februar 1913 i København) var en dansk kammerherre, far til Carl Moltke og Frederik Moltke.

Han var søn af greve og minister Carl Moltke til Nütschau og hustru og gjorde karriere i den østrig-ungarske hær, hvor han endte som major. Han var dansk kammerherre, og 30. juni 1870 blev han Ridder af Dannebrog og senere Dannebrogsmand. Han bar også den Østrigske Krigsmedalje, Østrigske Jubilæumsmedalje, Østrigske Militære Fortjenstkors, Preussiske Johanitterorden og Zähringer Løve Orden.

Moltke var besidder af det 1. Reventlow-Moltkeske Fideikommis, medlem af direktionen for Det Danske Bibelselskab og af bestyrelsen for Børnehjemmet Ove Hohlenbergs Minde samt formand for Københavns Santhalforening.

Han ægtede 1. gang 1860 i Venedig Olga Capizucchi di Cassini (26. november 1838 i Trieste – 16. september 1866 på Radkersburg; 2. gang 1867 på Radkersburg Emma Christine Capizucchi di Cassini (19. januar 1836 i Trieste – 6. marts 1870), og 3. gang ægtede han 1876 Sophie Magdalene Raben-Levetzau (10. juni 1846 på Lekkende – 5. juni 1920), datter af grev Josias Raben-Levetzau til grevskabet Christiansholm og hustru Siegfriede f. von Krogh.

Kilder 
 Kraks Blaa Bog 1910

Eksterne henvisninger 
 

Personer i Kraks Blå Bog (afdøde)
Adam 01
Kammerherrer fra Danmark
Riddere af Dannebrog
Officerer fra Østrig
Personer fra Holsten
Grever fra Danmark
Danskere i 1800-tallet
Danskere i 1900-tallet
Bell Challenge 2012

Bell Challenge 2012 var en professionel tennisturnering for kvinder, der blev spillet indendørs på tæppeunderlag. Det var den 6. udgave af Turneringen som var en del af WTA Tour 2012. Turneringen blev afviklet i Quebec, Canada fra den 11. september til 17. september, 2012.

Finaler

Single 

 Kirsten Flipkens vandt over  Lucie Hradecká, 6–1, 7–5
 Det var Flipkens første titel i 2012 og den første i hendes karrierer.

Double 

 Tatjana Malek /  Kristina Mladenovic –  Alicja Rosolska /  Heather Watson, 7–6(7–5), 6–7(6–8), [10–7]

WTA Tour 2012
Adam Moltke (1868-1958)

Adam Gottlob greve Moltke (27. juli 1868 på Espe – 29. juni 1958 sammesteds) var en dansk godsejer.

Han var søn af hofjægermester, greve Otto Moltke (1828-1868) og hustru Julie f. Sehestedt Juul (1845-1899) og arvede allerede 1868 Espe og Bonderup, som han gradvist overtog ledelsen af. Han var kammerherre, hofjægermester, Ridder af Dannebrog, Dannebrogsmand og dekoreret med udenlandske ordener.

Han blev gift 18. oktober 1892 på Gisselfeld med Ingeborg komtesse Danneskiold-Samsøe (10. august 1871 på Frijsenborg – 2. januar 1942, ægteskabet opløst, gift 2. gang med lensbaron Otto Reedtz-Thott), datter af hofjægermester, lensgreve Christian Danneskiold-Samsøe og hustru Henriette f. komtesse Krag-Juel-Vind-Frijs.

Han er begravet på Boeslunde Kirkegård.

Kilder 
 Kraks Blå Bog 1957

Personer i Kraks Blå Bog (afdøde)
Godsejere fra Danmark
Adam 02
Kammerherrer fra Danmark
Hofjægermestre fra Danmark
Riddere af Dannebrog
Grever fra Danmark
Danskere i 1800-tallet
Danskere i 1900-tallet
Adam Moltke (politimester)

Adam Moltke (24. december 1906 i Aalborg – 8. december 1985) var en dansk politimester.

Han var søn af statsadvokat Vilhelm Gebhard Moltke og hustru Ebba f. Tønder, blev student fra Ordrup Gymnasium 1926 og cand. jur. 1933. Moltke blev fungerende sekretær i Landbrugsministeriet samme år, amtsfuldmægtig i Vejle 1934, politifuldmægtig i Gråsten 1937, i Aarhus 1948-58, konstitueret politimester i Fjends m.fl. herreder (Viborg) 1955-56, politimester i Nykøbing Mors m.v. 1958 og slutteligt i Viborg 1962-74. Han var Ridder af 1. grad af Dannebrog, bar Hæderstegnet for 25 års god tjeneste i politiet og Hæderstegnet for 25 års god tjeneste i Civilforsvaret og var formand for Viborg Musikskoles bestyrelse. 

Han blev gift 13. april 1935 med Lykke Elisabeth Christiane (8. februar 1913 i København – ?), datter af landsdommer Henrik Jacobæus og hustru Anne Sophie f. Lottrup.

Kilder 
 Kraks Blå Bog 1974

Personer i Kraks Blå Bog (afdøde)
Jurister fra Danmark
Personer fra Aalborg
Politifolk fra Danmark
Riddere af 1. grad af Dannebrog
Danskere i 1900-tallet
Adam 03
Studenter fra Ordrup Gymnasium
Tibetansk perlekurv

 
Tibetansk perlekurv (Anaphalis triplinervis) - ofte blot kaldt perlekurv - er en staude med en tuedannende vækst. Bladene er grålige og blomsterne hvide med gule midter. Da blomstringen er sen og langvarig, og da planten er tørketålende og nøjsom, dyrkes den meget i haverne.

Beskrivelse 
Tibetansk perlekurv er en flerårig, urteagtig plante med en opstigende til opret og tuedannende vækstform. Stænglerne er hvidfiltede og uregelmæssigt furede. Bladene er spredtstillede, elliptiske og helrandede med tre tydelige, forsænkede bladribber på oversiden. Begge bladsider er filthårede, og oversiden er derfor grågrøn, mens undersiden er gråhvid. 

Blomstringen foregår i august-september, og ofte ses de holdbare blomster helt ind i oktober. De enkelte blomster er uregelmæssige og samlet i små kurve, der sammen danner halvskærmagtige, endestillede stande. Frøene er nødder med en kort fnok.

Rodsystemet er kraftigt med både dybtgående og vidt udbredte hoved- og siderødder.

Højde x bredde og årlig tilvækst: 0,50 x 0,25 m (50 x 25 cm/år).

Hjemsted 
Tibetansk perlekurv er naturligt udbredt på Himalayakædens sydside, dvs. i Pakistan, Nepal, Tibet, Bhutan og Nordindien, og i en enkelt, kinesisk provins: Xizang. Overalt foretrækker den voksesteder i fuld sol på en jordbund, som er veldrænet, kalkholdig og tør. 

I det kolde ørkenområde, som ligger i 4.500-5.000 m højde på skråningerne af Ropa-Giavung dalen i den indiske delstat Himachal Pradesh, vokser arten sammen med blandt andet: Aconitum ferox (en art af stormhat), alpedraba, Anaphalis contorta (en art af perlekurv), Anemone obtusiloba, Aster flaccidus (en art af asters), Bergenia stracheyi (en art af kæmpestenbræk), Delphinium brunonianum (en art af ridderspore), Geranium wallichianum (en art af storkenæb), høststenurt, kugleprimula, Oxyria digyna (en art af fjeldsyre), rankefjeldarve, Ranunculus laetus (en art af ranunkel), Rheum moorcroftianum (en art af rabarber), rød potentil, spidsbladet fjeldarve, Thymus linearis (en art af timian) og tæppepileurt

Note 

Hvide blomster
Tørketålende planter
Haveplanter
Østergade (Hadsund)

Østergade er en 1,8 km lang gade i det centrale Hadsund, og er præget af ældre små og store byhuse. Den er Hadsunds femtestørste gade med 4.131 køretøjer om dagen. Gaden var indtil landevejen blev omlagt den 3. december 1982 en del af hovedlandevejen mellem Als og Hadsund. Det nuværende navn betyder sandsynligvis gaden mod øst.

Beliggenhed 
Vejen går fra krydset Storegade/Nørregade/Hornbechsvej i vest, og den ender i Industriparken i øst. Gl. Visborgvej og Jernbanegade er større veje der ender i Østergade.

Beskrivelse 
Vejen er en tosporet vej med én kørebane i hver retning og med fortov og cykelsti i begge sider af vejen. Den har forbindelse til Sekundærrute 507 via Hornbechsvej, som ender ved Himmerlandsgade som er en del af Sekundærrute 507. Den har også forbindelse til Sekundærrute 541 via Industriparken. Gaden er en butiksgade med bager, købmand, en malerbutik og Hadsund Kirke.

Betydning 
Fra gaden er der adgang til et villakvarter via Nørregade, Sjællandsgade, Jyllandsgade og Fyensgade. Der er også adgang til boligkvarteret via Gl. Visborgvej. Østergade Hadsund KulturCenter og Hadsund Kirke via Kirkegade, og via Hornbechsvej er der adgang til Hadsund Rådhus og Hadsund Posthus. Den giver også adgang til Hadsund Dyrehave og Hadsund Egns Museum via Rosendalsvej, som ligger 20 m fra Nørregade.

Historie 
  
I 1800'erne var gaden kun 400 meter lang; den gik som i dag fra Hornbechsvej, men drejede ind ad Gl. Visborgvej - dengang en del af Gl. Visborgvej. Den del af vejen fra Hornbechsvej til Gl. Visborgvej hed oprindeligt Skolegade, efter at byens første skole blev bygget i gaden. Efter 1880'erne kom vejen til at fortsætte lige ud, hvor vejen før drejede ind ad Gl. Visborgvej. Den nye del af vejen kom til at hedde Alsvej og fortsatte til byen Als. Før måtte man tage Gl. Visborgvej for at komme til Als. Efter 1. april 1969, hvor jernbanen Aalborg-Hadsund Jernbane blev nedlagt, blev der lavet ny vej til Als. Det sted jernbanen lå og den gamle vej til Als kom til at ende ved vejen Industriparken. Kort efter skiftede vejen fra Hornbechsvej til Industriparken navn til Østergade.
Østergade var en gade, der var fyldt med butikker. Der har været bager, slagter, købmand, malerforretning, benzintank mm. Der hvor der i dag er malerforretning, lå skolen til den blev flyttet til Kirkegade. Gaden hed dengang Skolegade.
På hjørnet af Gl. Visborgvej og Østergade er der nu bygget ældreboliger. Der var før dem en benzintank, som havde skiftende navne. Den blev revet ned i 2009.

Galleri

Eksterne henvisninger 
 Lise Andersen, Erling Gammelmark og Heino Wessel Hansen, Hadsund – en by bliver til, Hadsund Egns Museum 2004. 
 Hadsund – fra ladested til industriby, af Vibeke Foltmann m.fl., udgivet af Sparekassen Hadsund 1983, 
 Aase M. Pedersen Livet omkring en bro, Hadsund Bogtrykkerri/Offset Aps. 
 Lise Andersen Foreningsliv i Hadsund 1884-1994, udgivet af Hadsund Håndværker og Borgerforening 1994.

Kilder 

Gader i Hadsund
Etableret i 1800
Hadsunds historie
Østergade

Østergade har flere betydninger:

 Østergade (Esbjerg) – en gade i Esbjerg
 Østergade (Hadsund) – en gade i Hadsund
 Østergade (Herning) – en gade i Herning
 Østergade (Horsens) – en gade i Horsens
 Østergade (Hjørring) – en gade i Hjørring
 Østergade (Høm Sogn) - en bebyggelse i Høm Sogn i Ringsted Kommune
 Østergade (København) – del af Strøget i København
 Østergade (Nykøbing Mors) – en gade i Nykøbing Mors
 Østergade (Nørresundby) – en gade i Nørresundby
 Østergade (Odense) – en gade i Odense
 Østergade (Randers ) – en gade i Randers
 Østergade (Randers C) – en gade i Randers
 Østergade (Silkeborg) – en gade i Silkeborg
 Østergade (Sønderborg) - en gade i Sønderborg
 Østergade (Aarhus) – en gade i Aarhus
Adam Moltke-Huitfeldt (1864-1944)

Adam Gottlob Carl greve Moltke-Huitfeldt (født 31. juli 1864 i Paris, død 19. oktober 1944 i København) var en dansk godsejer, far til en søn af samme navn og Léon Moltke-Huitfeldt.

Han var søn af gesandt, kammerherre Gebhard Léon greve Moltke-Huitfeldt og Marie født grevinde Seebach, blev 1883 student fra Odense Katedralskole, 1891 cand. jur. og samme år ansat som assistent i Udenrigsministeriet. 24. december 1892 blev han attaché i Paris, hvor faderen var gesandt, og var 1896-98 legationssekretær sammesteds. Han blev 1. august 1898 Ridder af Dannebrog og 1906 kammerherre. Han bar også Æreslegionen og Sankt Annas Orden.

28. november 1896 blev Moltke-Huitfeldt besidder af stamhuset Moltkenborg, som blev opløst 1916. Derefter ejede han substitutionen herfor. 11. februar 1902 blev han desuden besidder af det Huitfeldtske Fideikommis.

Moltke-Huitfeldt ægtede 29. december 1896 i Washington D.C. prinsesse Louise Eugenie Bonaparte (7. februar 1873 i Baltimore – 22. januar 1923 i Biarritz), datter af oberst i den franske hær Jérome Napoléon Bonaparte og Caroline le Roy Appleton.

Kilder 
Danske Jurister 1736-1936.

Personer i Kraks Blå Bog (afdøde)
Adam 01
Grever fra Danmark
Godsejere fra Danmark
Kammerherrer fra Danmark
Danskere i 1800-tallet
Danskere i 1900-tallet
Riddere af Dannebrog
Jurister fra Danmark
Diplomater fra Danmark
Personer fra Paris
Studenter fra Odense Katedralskole